Ettevõtte algusaegadel oli põhiliseks toodanguks ühevärviline naturaalsetes toonides lõng, täna on sellele lisandunud ka värvilised ja kirjud lõngad (Artistic lõng), heided ning kraasvillad.   Meil on hea meel tõdeda, et käsitöö ja naturaalsed materjalid hakkavad jälle au sisse tõusma. Sellepärast on ka kõik meie tooted valmistatud 100% naturaalsest lambavillast, mis tagab nende loodusläheduse ja keskkonnasõbralikkuse.  Kuigi naturaalsest lambavillast tooted võivad esmapilgul tunduda nahale veidi karedatena, on tegemist siiski loodusliku ja nahasõbraliku materjaliga, millele sünteetiliste toodete seast on raske konkurenti leida. Loomuliku soojuse tagab naturaalsele villakiule  iseloomulik struktuur ja koostis.  Oma toodetes kasutame ainult parima kvaliteediga villa, mis pärineb valdavalt Rootsist, Austraaliast ja Uus-Meremaalt, kuid kasutame ka kodumaistelt lambakasvatajatelt saadud villa.  Oleme ka Eesti Kaubandus-Tööstuskoja liikmed.   Meile endale meeldib väga see, mida me teeme ja loodame, et leiad meie kodulehelt endalegi midagi olulist ja huvitavat.   Lisainfo ja küsimuste korral, võid meile kirjutada/helistada - meie sõbralik meeskond on alati valmis aitama!